Nakon što je ovog ljeta Damir Boras, rektor Sveučilišta u Zagrebu, dodijelio počasni doktorat tadašnjem hrvatskom članu Predsjedništva BiH Draganu Čoviću, izgledno je da se sprema novi počasni doktorat koji bi mogao uzburkati duhove. Naime, već se neko vrijeme u akademskim krugovima šuška o tome kako će tu titulu dobiti zagrebački gradonačelnik Milan Bandić

Informaciju da će počasni doktorat Sveučilišta u Zagrebu dobiti Milan Bandić čuli smo iz više izvora. Potvrdu ove informacije službeno smo tražili na samom sveučilištu, no do zaključenja teksta nismo dobili odgovor. Rektor Boras nije nam želio ništa komentirati. No iz krugova bliskih Rektoratu ova informacija nije nam demantirana. Rečeno nam je samo kako još nema službenog prijedloga za to.